Funktionen SLÅ.OP (på engelsk: LOOKUP)

Indhold

# SLÅ.OP (på engelsk: LOOKUP)

Søger efter et kriterium i en allerede-sorteret matrix, og returnerer et tilhørende resultat. Returnerer indholdet af en celle fra et område, der kan være en enkelt række eller en enkelt kolonne.

Valgfrit kan den tilhørende værdi (for det samme indeks) returneres fra en anden kolonne og række. I modsætning til LOPSLAG (på engelsk: VLOOKUP) og VOPSLAG (på engelsk: HLOOKUP, kan søgevektoren og resultatvektoren have forskellige placeringer – de behøver ikke at være ved siden af hinanden.

Søgningen understøtter jokertegn eller regulære udtryk. Med regulære udtryk slået til, kan du for eksempel skrive "alle.*" for at finde den første placering af "alle" efterfulgt af vilkårlige tegn. Hvis du ønsker at søge efter en tekst som også er et regulært udtryk, så må du enten skrive tegnet "\" (backslash) før hvert enkelt metategn eller operator fra regulære udtryk, eller du må omkranse teksten med \Q...\E. Du kan slå automatisk evaluering af jokertegn eller regulære udtryk til og fra i LibreOffice ▸ IndstillingerFunktioner ▸ Indstillinger ▸ LibreOffice Calc ▸ Beregn.

Når du bruger funktioner, hvor et eller flere argumenter er søgekriterie-strenge, der repræsenterer et regulært udtryk, er det første forsøg at konvertere strengkriterierne til tal. For eksempel vil ".0" konverteres til 0.0 og så videre. Hvis det lykkes, vil matchet ikke være et et regulært udtryk, men et numerisk match. Hvis du imidlertid skifter til et sprog, hvor decimaltegnet ikke er punktum, vil konverteringen fungere. For at gennemtvinge evalueringen af det regulære udtryk frem for et numerisk udtryk, bruger du et udtryk som ikke kan fejllæses som numerisk, såsom ".[0]", ".\0" eller "(?i).0".

#### Syntaks

SLÅ.OP(Opslagsværdi; Opslagsvektor [; Resultatvektor])

Opslagsværdi er værdien, af en hvilken som helst type, der skal søges efter – enten skrevet direkte eller som en reference.

Opslagsvektor er en matrix af data. Opslaget udføres i den første række eller den første kolonne af matricen.

Opslagsvektoren for SLÅ.OP (på engelsk: LOOKUP) skal være sorteret i stigende orden, ellers vil søgningen ikke returnere brugbare resultater. Numeriske værdi skal være før tekst-værdier, hvis begge typer er med (for eksempel -2, 0, 2, "A", "B").

Hvis Opslagsvektor har det samme antal kolonner og rækker, eller har flere rækker en kolonner, så søger SLÅ.OP i den første kolonne (ligesom LOPSLAG, på engelsk: VLOOKUP), og returnerer den tilhørende værdi fra den sidste kolonne.

Hvis Opslagsvektor har det flere kolonner end rækker, så søger SLÅ.OP i den første række (ligesom VOPSLAG, på engelsk: HLOOKUP), og returnerer den tilhørende værdi fra den sidste række.

Resultatvektor er et andet enkelt-række- eller enkelt-kolonne-område, som resultatet af funktionen tages fra. Resultatet er den celle fra resultatvektoren, som har samme indeks som den instans, der blev fundet i opslagsvektoren.

Hvis Resultatvektor er udeladt, så returnerer funktionen værdien fundet i den sidste række eller sidste kolonne af Opslagsvektor-matricen.

Hvis Opslagsvektor er en én-dimensional matrix, og hvis Resultatvektor er udeladt, så returnerer funktionen den sidste forekomst af opslagsværdien, hvis den findes i Opslagsvektor.

Håndtering af tomme celler

#### Eksempel

Tabellen nedenfor viser landekoder for nogle lande.

Kilde: https://www.countrycode.org

=SLÅ.OP(46;A2:B34) returnerer "Sweden" (Sverige), landet med kode 46. Da resultatvektoren ikke er defineret, returnerer funktionen værdien i den sidste kolonne af opslagsmatricen.

=SLÅ.OP(55;A2:A34,D2:D34) returnerer "BR/BRA", ISO-koden for landekode 55 (Brazil, Brasilien).

=SLÅ.OP(7;A2:B34) returnerer "Russia" (Rusland), den sidste forekomst af ladekode 7 i opslagsmatricen.

#### Tekniske oplysninger

Denne funktion er en del af Open Document Formatet til Office Applications (OpenDocument) standard Version 1.3.

Relaterede emner

LOPSLAG (på engelsk: VLOOKUP)

VOPSLAG (på engelsk: HLOOKUP)

XOPSLAG

XSAMMENLIGN

Wiki-side for SLÅ.OP (på engelsk: LOOKUP).

Støt os venligst!